Ribs

Ribs on uusiseelantilaisen laulaja-lauluntekijä Lorden kappale vuodelta 2025. Kappaleen ovat säveltäneet Lorde ja Joel Little, joka toimi myös sen tuottajana. Kappale julkaistiin 30. syyskuuta 2013 digitaalisena promosinglenä Lorden debyyttialbumilta "Pure Heroine".
”Ribs” nousi Uuden-Seelannin singlelistan sijalle 29 vuonna 2013. Kappale sai uudelleen suosiota 2020-luvulla. Se nousi Yhdysvaltain Billboard Hot 100 -listan sijalle 99 ja Irlannin singlelistan sijalle 16 vuonna 2025. ”Ribs” on myynyt platinaa Yhdysvalloissa, Isossa-Britanniassa, Kanadassa ja Uudessa-Seelannissa. Sitä on usein pidetty yhtenä Lorden parhaista kappaleista.
Tuotanto ja julkaisu.
Lorde kirjoitti ”Ribs”-kappaleen 16-vuotiaana uusiseelantilaisen tuottajan ja muusikon Joel Littlen kanssa. Little toimi kappaleen ja muiden Lorden debyyttialbumin "Pure Heroine" kappaleiden tuottajana. Kappale tehtiin tammikuussa 2013.
”Ribs” on tyyliltään electropoppia. Siinä on vaikutteita deep house -musiikista. Tuotanto on minimaalinen. Laulun säestyksenä on käytetty lähinnä syntetisaattoria, pikkurumpua ja taustalaulua.
Sanoituksissa käsitellään juhlimista, nostalgiaa ja vanhenemiseen liittyvää pelkoa. Lorden mukaan kappale kertoo oikeista kotibileistä, jotka hän piti vanhempiensa ollessa poissa kotoa. Sanoituksissa mainitaan Broken Social Scenen kappale ”Lover’s Spit”.
”Ribs” julkaistiin "Pure Heroine" -albumilla 27. syyskuuta 2013. Universal Music New Zealand julkaisi sen digitaalisena promosinglenä iTunesissa 30. syyskuuta. Se oli tarjolla viikon verran ilmaiseksi iTunesin Free Single of the Week -kampanjassa. Kappaletta ei kuitenkaan julkaistu virallisena singlenä radiosoittoon.
Vastaanotto.
”Ribs” nousi Uuden-Seelannin singlelistan sijalle 29 lokakuussa 2013. Se oli ykkösenä Uuden-Seelannin kotimaisten singlejen listalla helmikuussa 2014. Kappale pääsi sijalle 26 Yhdysvaltain rock- ja alternative -listalla vuonna 2013.
”Ribs” sai hyviä arvosteluja musiikkikriitikoilta. Useat julkaisut pitivät sitä yhtenä "Pure Heroine" -albumin kohokohdista. "Popmatters" kehui kappaleen sanoitusten ja tuotannon luomaa tunnelmaa. "The A.V. Club" kirjoitti kappaleen vievän kuulijan transsiin. 
Kappaleesta tuli fanien suosikki. Sitä on usein pidetty yhtenä Lorden parhaista kappaleista. ”Ribs” on yksi kuunnelluimmista Lorden kappaleista suoratoistopalveluissa, vaikka sitä ei koskaan julkaistu radiosinglenä. Kappaleen suosio kasvoi vuonna 2020 ja sitä käytettiin monissa videoissa Tiktok-palvelussa. Mediassa tulkittiin suosion johtuvan koronoviruspandemian aiheuttamasta nostalgiasta.
Kappale nousi listoille useissa maissa toukokuussa 2025. Lorde oli kutsunut ihmisiä New Yorkin Washington Square Parkiin ja soitti siellä uuden singlensä ”What Was That”. Ennen Lorden ilmaantumista fanit lauloivat yhdessä ”Ribs”-kappaletta. Video yhteislaulusta sai paljon katselukertoja ja lisäsi kappaleen suosiota. ”Ribs” nousi tämän jälkeen ensimmäistä kertaa Yhdysvaltain Billboard Hot 100 -listalle, jossa se oli sijalla 99. Se oli sijalla Yhdysvaltain 12 rock- ja alternative -listalla. Kappale nousi sijalle 16 Irlannin singlelistalla.
”Ribs” on myynyt moninkertaista platinaa Yhdysvalloissa, Kanadassa ja Uudessa-Seelannissa. Se on saanut platinalevyn Isosta-Britanniasta ja kultalevyn Brasiliasta.